open-index/open-wikipedia-markdown huggingface dataset:
Ian Kershaw

**Ian Kershaw** (s. 29. huhtikuuta 1943 Oldham, Lancashire, Englanti) on brittiläinen historioitsija, joka tunnetaan Adolf Hitler -elämäkerroistaan. Hän on professori Sheffieldin yliopistossa. 

Kershaw on naimisissa Dame Betty Kershaw’n kanssa.

## Kirjat
**Bolton Priory Rentals and Ministers; Accounts, 1473–1539*, (ed.) (Leeds, 1969)
**Bolton Priory. The Economy of a Northern Monastery*, (Oxford, 1973)
**Popular Opinion and Political Dissent in the Third Reich. Bavaria, 1933–45*, (Oxford, 1983, rev. 2002)
**The Nazi Dictatorship. Problems and Perspectives of Interpretation*, (London, 1985, 4th ed., 2000) 
**The 'Hitler Myth'. Image and Reality in the Third Reich* (Oxford, 1987, rev. 2001). 
**Weimar. Why did German Democracy Fail?*, (ed.) (London, 1990) 
**Hitler: A Profile in Power*, (London, 1991, rev. 2001)
**Stalinism and Nazism: Dictatorships in Comparison*, (ed. with Moshe Lewin) (Cambridge, 1997) 
**Hitler, 1889–1936: Hubris*, (London, 1998) 
**Hitler, 1936–1945: Nemesis*, (London, 2000) 
**The Bolton Priory Compotus*, 1286–1325, (ed. with David Smith) (London, 2001)
**Making Friends with Hitler: Lord Londonderry and the British Road to War*, (London, 2004) 
**Fateful Choices: Ten Decisions That Changed the World, 1940–1941* (London, 2007) 
**Hitler, The Germans, and the Final Solution* (Yale, 2008) 
**Hitler* (one-volume abridgment of *Hitler 1889–1936* and *Hitler 1936–1945*; London, 2008) 
**Luck of the Devil The Story of Operation Valkyrie*, (London: Penguin Books, 2009), 
**The End: Hitler's Germany 1944–45*, (London: Allen Lane, 2011), 
**To Hell and Back: Europe, 1914–1949*, (London: Allen Lane, 2015), 
**Roller-Coaster: Europe, 1950–2017*, (London: Allen Lane, 2018), 
**Personality and Power: Builders and Destroyers of Modern Europe*, (London: Penguin Press, 2022) 

### Suomennetut teokset
**Hitler*, suom. Ilkka Rekiaro, Otava, 2009  (käännös alkuteoksen lyhennetystä versiosta)
* 

## Aiheesta muualla
* Janne Saarikivi: Kaikki tai ei mitään. Ylioppilaslehti 9/2001.
William L. Shirer

**William L. Shirer** () oli yhdysvaltalainen toimittaja ja historioitsija.

Shirer työskenteli muun muassa Chicago Tribune -lehdelle ja CBS-radioyhtiölle. Hän oli CBS:n Saksan-toimittaja kolmannen valtakunnan aikana 1934–1940 ja raportoi Saksan sodankäyntiä Berliinistä käsin. Hänen kirjoistaan on suomennettu *[[Kolmannen valtakunnan nousu ja tuho]]*.

## Kirjoja
### Tietokirjallisuus

* *[[Berlin Diary]]* (1941)
* *End of a Berlin Diary* (1947)
* *Mid-century Journey* (1952)
* *The Challenge of Scandinavia* (1955)
* *[[Kolmannen valtakunnan nousu ja tuho]]* (*The Rise and Fall of the Third Reich*, 1960)
* *The Rise and Fall of Adolf Hitler* (1961)
* *The Sinking of the Bismarck* (1962)
* *[[The Collapse of the Third Republic]]* (1969)
* *20th Century Journey* (1976)
* *Gandhi: A Memoir* (1980)
* *The Nightmare Years* (1984)
* *A Native’s Return* (1990)
* *Love and Hatred: The Troubled Marriage of Leo and Sonya Tolstoy* (1994)
* *This is Berlin* (1999)

### Fiktio

* *The Traitor* (1950)
* *Stranger Come Home* (1954)
* *The Consul’s Wife* (1956)
Itis

**Itis** tai **ITIS** voi tarkoittaa seuraavia asioita:

* Itis, kauppakeskus Helsingin Itäkeskuksessa
* Itäkeskuksen lempinimi
* Integrated Taxonomic Information System eli ITIS
* Itis, Iitin kunnan ruotsinkielinen nimi.
Lemo

Lemo voi tarkoittaa seuraavia asioita:

* Lemo, kunta Varsinais-Suomen maakunnassa.
* LEMO, sveitsiläinen elektroniikka- ja valokuituliittimiä valmistava yhtiö.
* LEMO, samannimisen yhtiön valmistamista liittimistä käytetty nimi.
Etiopialainen kalenteri

**Etiopialainen kalenteri** (), tunnettu myös nimellä **ge'eziläinen kalenteri**, on Etiopian pääasiallinen kalenteri ja sitä käytetään myös liturgisena kirkkokalenterina Etiopian ja Eritrean koptilaisilla kirkoilla. Kalenteri perustuu aleksandrialaiseen eli koptilaiseen kalenteriin, joka taas perustuu vielä vanhempaan egyptiläiseen kalenteriin. Vuoden ja kuukausien alkamispäivät sekä kuukausien pituudet ovat etiopialaisessa kalenterissa samat kuin koptilaisessa, mutta vuosilukujen osalta ne poikkeavat toisistaan.

Kuten juliaanisessa ja koptilaisessa kalenterissa, etiopialaisessakin kalenterissa lisätään lisäpäivä joka neljäs vuosi. Vuodessa on kaksitoista kolmenkymmenen päivän kuukautta, joiden lisäksi on viisi tai kuusi "lisäpäivää" (jota yleensä kutsutaan kolmanneksitoista kuukaudeksi). 

Vuosi alkaa samanaikaisesti kuin koptilaisessakin kalenterissa: 29. elokuuta tai 30. elokuuta juliaanisen kalenterin mukaan ja 11. tai 12. syyskuuta gregoriaanisen kalenterin mukaan. Ajanlasku on vajaat 8 vuotta länsimaista ajanlaskua jäljessä, ja Etiopiassa juhlittiin vuoden 2000 alkamista 12. syyskuuta 2007. 

## Kuukaudet

Nämä päivämäärät pätevät vain maaliskuusta 1900 helmikuuhun 2100.
Jambi (provinssi)

**Jambi** on Indonesian provinssi Sumatran saaren itärannikolla. Jambin naapuriprovinsseja ovat pohjoisessa Riau, lännessä Länsi-Sumatra ja Bengkulu ja etelässä Etelä-Sumatra. Idässä Jambi rajoittuu Etelä-Kiinan mereen.

Jambin pääkaupunki on myös nimeltään Jambi. Provinssissa on yhteensä noin 2&nbsp;879&nbsp;900 asukasta (vuonna 2010) ja se on pinta-alaltaan 50&nbsp;058 neliökilometriä. Noin 98 % asukkaista on muslimeita ja suurin etninen ryhmä on malaijit. Suurimmat vähemmistökansallisuudet ovat jaavalaiset ja kerinciläiset.

Historiansa aikana Jambin alue on kuulunut 600-1300 luvuilla kukoistaneeseen Srivijayan kuningaskuntaan. Srivijayan imperiumin taantuessa Jambin alue irtautui sen otteesta ja alueelle muodostui Jambin sulttaanikunta. 1600-luvulle alueelle tulivat hollantilaiset, jotka liittivät Jambin sulttaanikunnan alueen Kaakkois-Aasian siirtomaihinsa.

## Lähteet
Joulu Tampere

**Joulu Tampere** tai **Tampereen joulun avaus** on jokavuotinen tapahtuma, jota vietetään marraskuussa. Sen järjestää Tampere Tunnetuksi ry, joka edustaa yli 300 tamperelaista yritystä.

Joulun avaus järjestetään Tampereen keskustassa sunnuntaipäivänä. Tapahtuma koostuu jouluparaatista sekä ohjelmallisesta tapahtumasta joulupukkeineen ja Petteri-poroineen. Keskustorin joulukuusen valot sytytetään ja kaupat paljastavat jouluikkunansa. Myös Tampereen Valoviikkojen valokuviot palavat koko joulun avauksen ajan.

## Lähteet
* Tampere tunnetuksi ry

## Aiheesta muualla
* Tapahtuman internetsivusto
Sakari Sandroos

**Sakari August Sandroos** (6. marraskuuta 1919 Vihti – 9. toukokuuta 1997 Nurmijärvi) oli suomalainen korpraali ja Mannerheim-ristin ritari numero 124.

Sandroos taisteli koko jatkosodan ajan JR 7:n riveissä aloittaen pikakivääriampujana ja edeten joukkueen varajohtajaksi. Hänet nimitettiin Mannerheim-ristin ritariksi 21. marraskuuta 1943.

Siviiliammatiltaan Sakari Sandroos oli puuseppä.

## Lähteet
*
*

### Viitteet
Magdelín Martínez

**Magdelín Martínez** (s. 10. helmikuuta 1976, Camagüey, Kuuba) on italialainen kolmiloikkaaja.

Martínez loikki Edmontonin MM-kisoissa 2001 kolmiloikassa neljänneksi tuloksella 14,52. Kauden lopussa hän oli GP-finaalissa neljäs. Kaksi vuotta myöhemmin hän sijoittui Birminghamin sisäratojen MM-kisoissa viidenneksi. Myöhemmin samana vuonna hän oli toinen Euroopan cupissa tuloksella 14,76 ja voitti MM-pronssia Pariisin MM-kisoissa loikittuaan 14,90. Kauden lopussa  hän oli viides. Martínez sijoittui Budapestin sisäratojen MM-kisoissa 2004 viidenneksi ja Ateenan olympialaisissa seitsemänneksi. Myöhemmin samana vuonna hän oli  viides.

Martínez voitti 2005 Madridin sisäratojen EM-kisoissa hopeaa. Myöhemmin samana vuonna hän loikki Helsingin MM-kisoissa kahdeksanneksi ja  seitsemänneksi. Seuraavana vuonna hän voitti Euroopan cupin ykkösliigan, mutta karsiutui Göteborgin EM-kisoissa. Osakan MM-kisoissa 2007 hän sijoittui kuudenneksi. Hän karsiutui Pekingin olympialaisissa 2008, Torinon sisäratojen EM-kisoissa 2009 ja Berliinin MM-kisoissa 2009.

Martínez on voittanut Italian mestaruuden kolmiloikassa vuosina 2002–2007 ja sisäratojen mestaruuden vuosina 2003–2005 sekä 2008 ja 2009.

## Ennätykset
* Pituushyppy: 667 (2004)
* Kolmiloikka: 15,03 (2004)

## Lähteet
*
Magnus Malan

**Magnus André De Merindol Malan** (30. tammikuuta 1930 Pretoria, Etelä-Afrikka – 18. heinäkuuta 2011) oli Etelä-Afrikan puolustusministeri ja Etelä-Afrikan puolustusvoimien komentaja.

Malan nousi Etelä-Afrikan puolustusvoimien komentajaksi vuonna 1976 ja nimitettiin pääministeri Pieter Willem Bothan hallituksen puolustusministeriksi lokakuussa 1980. Puolustusministerinä toimiessaan Malan vastasi muun muassa Civil Cooperation Bureaun perustamisesta. Hän sai 2. marraskuuta 1995 syytteet apartheid-järjestelmän aikana toteutetuista poliittisista murhista ja osuudesta kolmentoista mustan tappamisesta KwaMakhutan townshipissä Durbanin lähellä vuonna 1987. Todisteiden puutteessa hänet vapautettiin vuonna 1996.

## Lähteet
Vjačeslavs Fanduļs

**Vjačeslavs Fanduļs** (; s. 17. maaliskuuta 1969 Leningrad, Venäjän SFNT, Neuvostoliitto) on entinen latvialainen jääkiekkoilija.

## Pelaajaura
### Seurajoukkueet
Juniorina Fanduļs pelasi Riian junioriseuroissa ja aloitti ammattilaisuransa maineikkaassa Riian Dynamossa. Hän on pelannut Suomessa täysiä kausia Ässissä, TPS:ssä, Kärpissä ja Sportissa. Lähdettyään Ässistä Fanduļs on pelannut pääasiassa alemmilla sarjatasoilla useammissa seuroissa. 

Viimeisin pääsarjatason seura oli latvialainen ASK/Ogre, joka pelasi tuolloin Valko-Venäjän Ekstraligassa. Fanduļs on edustanut seuraa Latvian liigassa kausina 2005–2006 sekä 2006–2007. Kaudella 2010–2011 hän edusti Latvian kakkosdivisioonan SK Sagaa, tehden tuolla tasolla yli kolme pistettä per peli. 

Kaudella 2012–2013 Fanduļs pelasi II divisioonaa ja keväällä alempaa Suomi-sarjaa porilaisessa Karhu HT:ssa.

### Maajoukkue
Fanduļs on edustanut Latviaa MM-kilpailuiden A-sarjassa kuusissa kilpailuissa sekä vuoden 2002 Salt Lake Cityn olympialaisissa.

## Valmennusura
Fanduļs aloitti valmennusuransa kotimaansa liigassa toimiessaan kausilla 2010–11 ja 2011–12 HK Ogren päävalmentajana. Kaudella 2011–12 hän oli Ässien B-nuorten päävalmentaja. Seuraavaksi kaudeksi hän siirtyi Ässien A-nuorten valmennusryhmään apuvalmentajaksi.  2014–15 Fanduļs toimi II divisioonassa pelanneen Karhu HT:n päävalmentajana. Tämän jälkeen Fanduļs valmensi Kazakstanin mestaruussarjassa HK Termitaun joukkuetta kaudella 2015–2016. Yhden välivuoden jälkeen Fanduļs palasi Poriin Karhu HT:n päävalmentajaksi kaudelle 2017–2018. Karhu HT:n ohella Fanduls toimi Ässien B2-juniorien apuvalmentajana. Kaudesta 2018-2019 alkaen Fanduls on valmentanut Tanskassa Fredrikshavnin U17- ja U20-joukkueita ja toiminut samalla miesten edustusjoukkueen apuvalmentajana.

## Tilastot

## Lähteet
* 
* 

### Viitteet
CouchSurfing

**Couchsurfing** on internetissä toimiva vieraanvaraisuusjärjestö, jonka tarkoituksena on tarjota paitsi mahdollisuus ilmaiseen majapaikkaan matkalla ollessa, myös kulttuurivaihtoa uusien tuttavuuksien muodossa. Majapaikan tarjoaminen perustuu pääsääntöisesti vastavuoroisuusperiaatteelle. Tämä ei kuitenkaan ole velvoite, vaan on täysin sallittua tavata matkalaisia heitä majoittamatta esimerkiksi nähtävyyksien esittelyn merkeissä. 

Casey Fenton perusti järjestön tammikuussa 2004, ja sillä on jo yli kolme miljoonaa jäsentä (lokakuussa 2011).

## Organisaatiosta
Couchsurfing.com on voittoa tavoitteleva yhtiö.

## Sivuston tilapäinen sulkeminen

Järjestön internetsivusto suljettiin 30. kesäkuuta 2006 tietokannan käsittelyvirheen ja puutteellisten varmuuskopiomenetelmien aiheutettua jäsentietojen osittaisen katoamisen. Järjestön perustaja päätti sulkea sivuston kokonaan, mutta jäsenten tyytymättömyys päätökseen ja toiveet jatkaa toimintaa johtivat sivuston elvyttämisurakan käynnistämiseen, ja se oli jälleen täysin toimintakuntoinen heinäkuun 7. päivään mennessä, joskin järjestön väittämän mukaan ainoastaan joitakin pääosin epäaktiivisia profiileita menetettiin.

## Raiskauskohu
Maaliskuun viidentenä 2009 Iso-Britaniassa asuva marokkolainen mies Abdelali Nachet raiskasi hongkongilaisen naisen, joka yöpyi hänen luonaan CouchSurf-projektin kautta. Nachet sai 10 vuoden vankeustuomion.

## Lähteet

## Aiheesta muualla
*Patricia Marx: You’re Welcome. Couch-surfing the globe (16.4.2012) (newyorker.com)
*Couchsurfing
*Couchsurfing suomalaisessa mediassa
*Hospitality Club  - toinen merkittävä vieraanvaraisuusjärjestö
*OpenCouchsurfing - entisten vapaaehtoisten perustama järjestön toiminnasta keskusteluun tarkoitettu sivusto
Gunung Kerinci

**Gunung Kerinci** on Indonesian korkein tulivuori. Se sijaitsee Sumatran saarella Barisanin vuoristossa. Yli 3800 metrin korkuinen vuori on Kerinci Seblatin kansallispuiston huomattavin maastonpiirre. Vuori kohoaa jopa 2400–3300 metriä ympäröivän tasangon yläpuolelle. Kerincin huipulla on syvä ja 600 metriä leveä kraatteri, joka on usein osin täyttynyt vedellä muodostaen kraatterijärven. 

Kerinci on aktiivinen tulivuori ja se on purkautunut useasti vuoden 1838 ensimmäisen rekisteröidyn purkauksen jälkeen . Viimeisin purkaus tapahtui vuonna 2004 VEI-asteikon lukemalla 2 . Tämän jälkeen tulivuoren aktiivisuus on ollut kasvussa ja alueen asukkaita on myös varoitettu asiasta .

## Lähteet
Unkarin Grand Prix 1990

**Unkarin Grand Prix 1990** oli Formula 1 -sarjan osakilpailu, joka ajettiin 12. elokuuta 1990 Hungaroringilla Unkarissa. Kilpailun voitti Williamsilla ajanut Thierry Boutsen, jolle voitto oli kauden ensimmäinen ja F1-uran viimeinen. Hän saavuttii kilpailussa ainoan paalupaikkansa. Boutsen johti koko kilpailun ajan lähdöstä maaliin.

## Tulokset

## Muuta

*Paalupaikka: Thierry Boutsen – 1.17,919
*Nopein kierros: Riccardo Patrese – 1.22,058 (kierroksella 63)
*Alex Caffin 50. Grand Prix
*Martin Donnelyn paras sijoitus
*McLaren ylitti 1600 MM-pisteen rajan
*Onyx-tallin viimeinen kilpailu
* Kisa näytettiin YLE:n kanavilla Suomessa TV2:ssa 40-minuuttisena koosteena klo 18.30-19.10
* Kilpailun selostivat Markku Pentikäinen ja Juha Varjosaari.

## Lähteet

* *Helsingin Sanomat* 12.8.1990
Belgian Grand Prix 1990

**Belgian Grand Prix 1990** oli Formula 1 -sarjan osakilpailu, joka ajettiin 26. elokuuta 1990 Spa-Francorchampsissa Belgiassa. Kilpailun voitti McLarenilla ajanut Ayrton Senna, jolle voitto oli kauden viides. 

## Tulokset

## Muuta

*Paalupaikka: Ayrton Senna – 1.50,365
*Nopein kierros: Alain Prost – 1.55,087 (kierroksella 38)
*Lähtö jouduttiin uusimaan kahdesti.

## Lähteet
Nothing Gold Can Stay

**Nothing Gold Can Stay** on A New Found Glory -yhtyeen ensimmäinen studioalbumi. Alun perin CD:tä julkaistiin vain 400 kappaletta vuonna 1999. Tässä Eulogy Recordingsin julkaisemassa versiossa oli sampleja elokuvasta *[[Outsiders – kolmen jengi]]*. Nämä samplet otettiin kuitenkin pois, kun Drive-Thru Records julkaisi levyn uudelleen. Samplet kuitenkin säilyivät albumin vinyylipainoksessa, joka oli kultaisessa vinyylilevyssä. Tämän version painos oli rajoitettu 1&thinsp;000 kappaleeseen.

## Kappaleluettelo
(kaikki kappaleet kirjoittanut A New Found Glory)
# "Hit or Miss" – 3:15
# "It Never Snows In Florida" – 2:48
# "3rd and Long" – 2:46
# "You've Got a Friend In Pennsylvania" – 4:00
# "The Blue Stare" – 2:36
# "2's & 3's" – 3:48
# "Tell Tale Heart" – 3:18
# "Winter of '95" – 2:30 ("Nobody Likes us, Nobody" on lainaus vuoden 1985 elokuvasta *[[Lisa – unelmien nainen]]*)
# "Passing Time" – 2:58
# "Broken Sound" – 2:19
# "Never Sometimes" – 2:51
# "The Goodbye Song" – 14:32
#* kappaleen "The Goodbye Song" jälkeen tulee piilotettu kappale.

## Kokoonpano
* The Boofins on the Side Crew – taustalaulu
* Cyrus Bolooki – rummut
* Marisa Browne – piano
* Chris Carrabba – taustalaulu
* Chad Gilbert – kitara
* Ian Grushka – basso
* Steve Klein – kitara
* Jordan Pundik – laulu
Vexillatio

**Vexillatio** oli tilapäinen yksikkö Rooman valtakunnan armeijassa. Legioonasta saatettiin irrottaa vexillatio jotain tiettyä tehtävää varten. Nimi vexillatio tulee lipusta, vexillum, jota nämä yksiköt käyttivät. Lipussa oli muun muassa legioonan tunnus ja nimi. Vexillatioihin kuului luultavasti myös auxiliaa, vaikka ne liitettiinkin yleensä johonkin legioonaan. Vexillatioita koottiin tarpeen vaatiessa vastaamaan uhkiin Rooman rajoilla, sisällissotiin tai hyökkäyksiin Rooman vihollisia vastaan. Vexillatioiden koko vaihteli, mutta yleensä ne sisälsivät 1000 jalkaväkeä ja 500 ratsuväkeä.

Dominaatin aikana vexillatiolla tarkoitettiin etupäässä armeijan ratsuväkiyksikköjä.
New Found Glory (albumi)

__NOTOC__
**New Found Glory** on samannimisen yhtyeen toinen studioalbumi, joka julkaistiin 26. syyskuuta 2000. Albumi myi RIAA:n sertifikaatioiden mukaan kultaa 24. kesäkuuta 2003.

## Kappaleet
Kaikki kappaleet kirjoittanut New Found Glory.

# 
# 
# 
# 
# 
# 
# 
# 
# 
# 
# 
# 
#So Many Ways (Japanin painoksen ja Yhdysvaltain ensimmäisten 5000:n kopion bonuskappale)

## Arvostelut
* AllMusic: 

## Lähteet
SimCity Yhteiskunnat

**SimCity Yhteiskunnat** () on *[[SimCity]]*-pelisarjaan kuuluva kaupunginrakennuspeli. Peli poikkeaa aikaisemmista osista melkoisesti, sillä se keskittyy pienyhteisöihin, joita kaupunkiin syntyy. Toisin kuin muut *SimCity*-pelisarjan pelit, *Yhteiskunnat* ei ole Maxis-pelitalon kehittämä, vaan *[[Children of Nile]]* -pelistä tunnetun Tilted Millin. 

Pelissä on kolme pelimuotoa: Normaali, Loputtomasti Simoleonia (rahaa) ja Vapaa Peli. Normaalipelissä voi ansaita mitaleita ja pokaaleita. Pelissä on myös mahdollisuus pelata harjoituspeli, joka opastaa pienyhteisöjen rakentamiseen. Pelille julkaistiin lisäosa *Lomakohteet* 23. kesäkuuta 2008.

## Lähteet

## Aiheesta muualla
* 
* Viralliset kotisivut
Coming Home (New Found Gloryn albumi)

**Coming Home** New Found Gloryn viides studioalbumi, joka julkaistiin 19. syyskuuta 2006. Japanissa albumi julkaistiin 13. syyskuuta 2006 bonuskappaleilla varustettuna. Bonusraidan sisälty levyyn myös mikäli latasi sen iTunes Storesta. Best Buy -version ostajat saivat kupongin, jolla pystyi lataamaan bonusraidan "Over Me".

Albumi debytoi sijalla #19 Billboard 200 -listalla, myyden 38 845 kappaletta ensimmäisellä viikollaan. Yhtyeen edellinen albumi, *[[Catalyst (albumi)|Catalyst]]* (2004), debytoi sijalla #3. Lokakuuhun 2006 mennessä *Coming Home* oli myynyt 83 123 kappaletta Yhdysvalloissa.

## Kappaleet
Kaikki kappaleet kirjoittanut New Found Glory.

# 
# 
# 
# 
# 
# 
# 
# 
# 
# 
# 
# 
# 

### Japanin painos
#
#
#

### iTunesin bonuskappale
#

### Best Buy -bonus
#

## Kokoonpano
* Cyrus Bolooki – rummut
* Chauntelle DuPree – taustalaulu
* Christie DuPree – taustalaulu
* Sherri DuPree – taustalaulu
* Stacy DuPree – taustalaulu
* Chad Gilbert – kitara
* Ian Grushka – basso
* Jarett Grushka – triangeli
* Steve Klein – kitara
* Thom Panunzio – lyömäsoittimet
* Jordan Pundik – laulu
* Benmont Tench – Hammond-urut, piano, koskettimet

## Arvostelut
* Allmusic: 
* Alternative Press: 
* Entertainment Weekly: B
* Soundi: 

## Listasijoitukset

## Lähteet
Luettelo Kanadan rautatieyhtiöistä

## Kansalliset päärautatiet

## Paikalliset ja alueelliset rautatiet

## Matkustaja ja lähiliikenne

## Kanadaan ulottuvat yhdysvaltalaiset rautatiet

## Turistirautatiet/museorautatiet
Lars Helminen

**Lars Helminen** (s. 1. tammikuuta 1985, Brighton, Michigan, Yhdysvallat) on yhdysvaltalainen jääkiekkoilija.

Larsilla ja hänen jääkiekkoilijaveljellään Dwightilla on suomalaiset sukujuuret. Veljekset ovat saaneet jo lempinimet suomalaisen jääkiekkoilija Raimo "Raipe" Helmisen mukaan, Lars on "Laipe" ja Dwight "Dwaipe".

## Ura

Helminen pelasi täydet neljä kautta yliopistosarja NCAA:n joukkueessa Michigan Tech. Toisella kaudella Helminen nousi joukkueensa tärkeimpiin puolustajiin ja oli toiseksi paras pistemies. Kauden jälkeen Helminen siirtyi pelaamaan ECHL:n Idaho Steelheadsiin, jossa pelasi loistavat pudotuspelit. Samalla kaudella joukkue voitti mestaruuden.

Helminen pelasi kaudella 2007–2008 JYPissä SM-liigaa ja siirtyi sen jälkeen Itävaltaan EHC Linzin joukkueeseen.

## Lähteet

## Aiheesta muualla
*Lars Helmisen pelaajakortti Jatkoaika.comissa 
*
Vieraanvaraisuusjärjestö

**Vieraanvaraisuusjärjestöjen** (hospitality exchange) tarkoituksena on (pääasiassa) vastavuoroisesti tarjota järjestön muille jäsenille majapaikka omassa kodissa. Järjestöt yleensä myös mahdollistavat paikallisten sekä muiden matkailijoiden tapaamisen matkakohteessa, riippumatta siitä tarjotaanko majoitusta vai ei.

Maailmanlaajuisesti toimivia järjestöjä on useita, vaihtelevin toimintaperiaattein ja jäsenrajoituksin:
* Servas Open Doors - vuonna 1949 perustettu, toimii vain osin internet-pohjalta, edellyttää henkilökohtaisen haastattelun
* Hospitality Club - vuonna 2000 perustettu, internetpohjainen
* CouchSurfing - vuonna 2004 perustettu, internetpohjainen 
* Global Freeloaders - internetpohjainen
* Warm Showers - pyöräilijöille, internetpohjainen
* Pasporta Servo - Esperanton kielen puhujille
* BeWelcome - vuonna 2007 perustettu, internetpohjainen
Martinkeskus

**Martinkeskus** oli Vantaan Martinlaaksossa sijaitseva ostoskeskus, joka rakennettiin 1960- ja 1970-lukujen vaihteessa ja oli valmistuessaan Pohjoismaiden suurin liikekeskus. Ostoskeskuksen suunnitteli arkkitehti Erkki Karvinen. Se purettiin 2016.

Martinkeskuksen avautuessa sinne muutti 27 liikettä. Myöhemmin liikkeiden määrä laski noin kahteenkymmeneen.

Liikkeiden tiloja yhdistelemällä ensimmäiseen kerrokseen saatiin S-market, jonka paikalla toimi 1970- ja 1980-luvulla Varuboden. S-marketin viereisissä tiloissa vaihteli useita K-ryhmän kauppoja, joista viimeisin K-market Cassa lopetti toimintansa vuoden 2007 elokuussa. Pisimpään alkuperäisenä liikkeenä oli kesään 2008 saakka säilynyt Martinlaakson Kukka ostoskeskuksen toisessa kerroksessa. 

Martinkeskuksen liikkeitä ja palveluita olivat Alepa, Bar Nr.1, Divari Lukunurkka, Laajavuoren päiväkoti, Martinkirppis/Samin Kirppis, Parturi-kampaamo Hiuslaakso, R-kioski, kahvio, tatuointiliike Zanza ja Vantaankosken seurakunnan Martinristi-seurakuntakeskus. Alkuvuodesta 2006 Martinkeskuksen pysäköintialueelle nousi mainospylväs, joka esitteli suurimman osan Martinkeskuksen liikkeistä.

Martinkeskuksessa oli alun perin liukuportaat toiseen kerrokseen, mutta ne poistettiin. Ostoskeskus on arvioitu rakennushistorialtaan paikallisesti merkittäväksi kohteeksi ja sen arvoluokka on 3.

Kesäkuussa 2015 Martinristi mukaan lukien Martinkeskus myytiin Pohjola Rakennus Oy Uusimaa -yhtiölle. Martinkeskus oli avoinna viimeistä päivää 25. syyskuuta 2016 ja ostoskeskuksen purkaminen alkoi marraskuussa 2016. Ostoskeskuksen ja sen pysäköintialueen tilalle nousi seitsemän kerrostaloa ja erillinen päivittäistavarakauppa. 8-kerroksisia pistetaloja rakennettiin neljä ja 5-kerroksisia lamellitaloja kolme. Asuntoja niihin valmistui yhteensä hieman yli 300. Pihakannen alle rakennettiin pysäköintihalli.

## Lähteet

## Aiheesta muualla
* Martinkeskus Martinlaakson infosivuilla 
* Aalto-yliopisto: Karitta Laitinen, Eija Huuhka – Vantaan ostoskeskukset
Stockholms Rederi Svea

**Stockholms Rederi AB Svea** oli ruotsalainen laivavarustamokonserni, jonka Johnson Line AB osti 1987. Svea oli yksi Silja Linen osakasvarustamoista.

Rederi AB Svea perustettiin 1871 Tukholmassa. Ennen vuosisadan vaihdetta yritykseen liitettiin ostojen kautta pieniä höyrylaivayhtiöitä, jotka liikennöivät Ruotsin rannikolla ja Itämerellä. 1907 yritys osti Stockholms Ångfartygs AB:n. Kun myyjä toivoi, että nimi "Stockholm" säilyisi, päätettiin Rederi AB Svea perustaa uudelleen, ja nimeksi tuli nyt Stockholms Rederi AB Svea. 

Ensimmäisen maailmansodan jälkeen, kun Suomi oli itsenäistynyt, aloitti yhtiö kahden suomalaisen varustamon, Finska Ångfartygs AB:n (FÅA) ja Ångfartygs AB Boren, kanssa Tukholman ja Turun välisen liikenteen. Tästä yhteistyöstä syntyi sitten aikanaan Silja Line.

Useimmat Ruotsin sisäistä liikennettä hoitavat linjat lopetettiin toisen maailmansodan jälkeen, jolloin rautatie- ja maantieliikenteen kilpailu muuttui ankaraksi. Svea sen sijaan jatkoi rahtiliikennettä hoitavana varustamona painopisteenä manner-Euroopan linjat, mutta sillä oli myös liikennettä Välimerelle ja Etelä-Amerikkaan.

Svean vanha matkustajalinjaverkosta oli hyvin vahva myös Etelä-Ruotsissa, jossa oli liikennettä Skånen rannikkokaupungeista Tanskaan ja Saksaan. Kun rannikkoliikenne lopetettiin, Svea ryhtyi rakentamaan nykyaikaista lauttaliikennettä niillekin seuduille tytäryhtiönsä Linjebussin nimissä, joka hoiti Juutinrauman lauttaliikennettä Tanskaan sekä myöhemmin myös lauttaliikennettä Saksaan yhtiönsä Trave Linen nimellä. Osa tästä toiminnasta on siirtynyt Scandlines-nimelle. 

Axel Johnson Gruppeniin kuulunut Rederiaktiebolaget Nordstjernan (myöhemmin Nordstjernan Ab) osti vuonna 1975 Stockholms Rederi AB Svean sen jouduttua taloudellisiin vaikeuksiin. Varustamon laivastoon kuului siirtymävaiheessa matkustajalauttojen lisäksi kaksi suurta tankkialusta, pieniä tankki- ja rahtilaivoja. Svea lakkautettiin 1981 kokonaan varustamona, ja siitä tuli kiinteistöyhtiö. 

Sen lisäksi, että Stockholms Rederi AB Svea harjoitti varustamotoimintaa, se omisti vuosina 1916–1970 Finnbodan telakan.

## Lähteet

*Kommandobryggan – Stockholms Rederi AB Svea luettu 22.11.2007
Vilho Suosalo

**Vilho Pekka Suosalo** (17. toukokuuta 1910 Pietarsaari – 27. heinäkuuta 1976 Rovaniemi) oli suomalainen poliitikko, joka toimi SKDL:n kansanedustajana vuosina 1962–1966.

## Elämä
Vilho Suosalon vanhemmat olivat kansanedustaja Kalle Suosalo ja Haapajärveltä kotoisin ollut Liisa Haaga (1866-1923). Hänen isänsä surmattiin sisällissodan aikana Pietarsaaren teloitusten yhteydessä. Hänen kuolemansa jälkeen perhe asui Vaasassa, jossa Suosalo kävi lyseota. Suosalo asettui myöhemmin Rovaniemelle, jossa hän työskenteli muurarina ja osallistui veljensä johtaman Rovaniemen Työväen Näyttämön toimintaan. 

Suomen Kommunistisen Nuorisoliiton Rovaniemen nuorten työläisten opintoyhdistyksen puheenjohtajana toimiessaan Suosalo joutui Etsivän keskuspoliisin pidättämäksi kesällä 1930. Joulukuussa hän sai Vaasan hovioikeudelta kahden vuoden kuritushuonetuomion valtiopetoksen valmistelusta. Jutussa oli syytettynä yhteensä 22 pohjoissuomalaista kommunistia.

Vapauduttuaan Suosalo toimi osuusliikkeen myymälähoitajana Sodankylässä 1934-1936, jonka jälkeen hän työskenteli muurarina Rovaniemellä. Suosalo oli SKDL:n kansanedustajana 1962–1966. Hän oli myös presidentin valitsijamiehenä 1962 ja kuului Rovaniemen kaupunginvaltuustoon.

## Perhe
Vilho Suosalon puoliso oli Sylvia Lakkala (1916-1992), jonka kanssa hän solmi siviiliavioliiton vuonna 1937. Suosalon veljiä olivat teatterinjohtaja Martti Suosalo ja punaupseeri Lauri Suosalo.

## Lähteet
Vesiskorpioni

**Vesiskorpioni** (*Nepa cinerea*) on lieju- ja hiekkapohjaisissa järvissä ja lammissa elävä vesiskorpioneihin kuuluva hyönteinen. Vesiskorpionit saalistavat muita hyönteisiä, esimerkiksi pinnalla kelluvia muurahaisia, malluaisia tai muita vesihyönteisiä. Joskus eläin voi syödä jopa kalan poikasia, sammakon toukkia sekä muita veden pieneläimiä. Ne osaavat myös lentää, mutta turvautuvat siihen erittäin harvoin. Vesiskorpionit ovat yleensä liikkeellä kesällä ja viettävät talven pohjamudissa. Suomessa lajia esiintyy Etelä-Lapista aivan Suomen eteläisimpiin osiin.

## Koko ja ulkonäkö
Vesiskorpioni on melko kookas ja litteä hyönteinen. Se on väritykseltään tasaisen ruskea värisävyn vaihdellessa yksilöittäin. Ulkonäkönsä vuoksi eläintä onkin erittäin vaikea havaita vesikasvillisuuden joukosta. Etummainen raajapari on muuntunut pihtimäisiksi, mikä mahdollistaa tehokkaasti ohikulkevan saaliin sieppaamisen ja kiinnipitelemisen ruokailun ajan. Takaruumiin kärjessä on ohut putki, jonka avulla lähes koko elämänsä vedenpinnan alla oleskeleva vesiskorpioni hengittää. Täysikasvuinen hyönteinen on ilman hengitysputkea 12&ndash;23&nbsp;mm pitkä.

## Elinkierto

Huhtikuun aikana aktivoituvat, talvehtineet vesiskorpionit munivat touko- ja kesäkuun aikana vesikasveihin. Munista kuoriutuu pieniä toukkia, jotka käyvät läpi osittaisen muodonvaihdoksen, jonka lopulla vesiskorpioni jättää kuorensa. Aikuinen vesiskorpioni on tummempi ja kookkaampi kuin toukka. Aikuisen hengitysputki on pitkä ja ohut, mutta toukalla se on vain puoli senttimetriä pitkä tynkä. Toisin kuin toukka, vesiskorpioniaikuinen voi myös lentää. Aikuinen vesiskorpioni on aktiivinen lokakuuhun saakka, jonka jälkeen se siirtyy talveksi horrostamaan pohjamutaan. Vesiskorpioni on silti ajoittain liikkeellä myös talvella.

## Saalistus

Vesiskorpioni on passiivinen, mutta erittäin tehokas saalistaja. Se odottaa yleensä vesikasvien joukossa, että saalis tulisi lähemmäs. Kun saalis on tarpeeksi lähellä, vesiskorpioni suoristaa eturaajansa täyteen mittaan napatakseen saaliin. Tässä vaiheessa saaliilla ei yleensä ole enää mahdollisuutta päästä karkuun. Jos saalis kuitenkin karkaa, ei vesiskorpioni luultavasti yritä saada sitä uudelleen kiinni. Joskus vesiskorpioni ui pintaan hakemaan räpiköiviä hyönteisiä ravinnokseen. Saaliin napattuaan vesiskorpioni imee sen kuiviin eturaajojen välissä sijaitsevalla imukärsällään ja jättää raadon veteen. Käteen otettaessa vesiskorpioni voi nipistää myös ihmistä kipeästi imukärsällään.

## Lähteet
* Suomen luonto-opas
* Chinery, Michael: *Euroopan hyönteisopas*. Otava. 1994. .

### Viitteet

## Aiheesta muualla

* Kuvia vesiskorpioneista BioPix.dk -sivustolla 
* Hieman tietoa vesiskorpionista sivulla http://koti.mbnet.fi/joet/vesienpikkuelaimia.htm 
* Lyhyt teksti vesiskorpionista osoitteessa https://runeberg.org/pieni/4/0684.html
* www.plantpress.com
Viktor Zubkov

**Viktor Aleksejevitš Zubkov** (, s. 15. syyskuuta 1941 Arbat, Kušva, Sverdlovskin alue) on venäläinen poliitikko ja liikemies, joka toimi Venäjän federaation pääministerinä syyskuusta 2007 toukokuuhun 2008. Tätä ennen hän johti talousrikoksia tutkivaa virastoa, kunnes presidentti Vladimir Putin nimitti hänet pääministeriehdokkaaksi hajotettuaan hallituksen pääministeri Mihail Fradkovin pyynnöstä. Dmitri Medvedevin aloittaessa toukokuussa 2008 kautensa Venäjän presidenttinä ja Putinin palattua uudelleen pääministeriksi Zubkov jatkoi Putinin II hallituksessa ensimmäisenä varapääministerinä ja vastuussa maatalouden, kalastuksen ja metsäteollisuuden kansallisista projekteista. Hänet nimitettiin 2008 Gazpromin hallituksen puheenjohtajaksi.

## Elämäkerta

Zubkov syntyi vuonna 1941 Arbatin kylässä Sverdlovskin alueella Uralvuorilla. Zubkov opiskeli Leningradissa ekonomiksi erikoistuen maatalouteen. Zubkov valmistui 1965, minkä jälkeen hän palveli neuvostoarmeijassa 18 kuukautta. 

Zubkov työskenteli valtion omistamien maatilojen johdossa 18 vuotta vuosina 1967&ndash;1985 ja vuodesta 1985 Käkisalmen (Priozersk) kaupunginjohtajana ja puolueen Käkisalmen puolueosaston johdossa ja myöhemmin Leningradin alueen maatalousministerinä ja toimeenpanevan komitean varapuheenjohtajana.

Vuonna 1991 hän siirtyi Pietarin kaupungin hallintoon, jossa hän työskenteli Neuvostoliiton romahdettua Putinin alaisena 1990-luvun alussa. Vuosina 1993&ndash;2001 hän työskenteli Venäjän veroministeriössä ylempänä virkamiehenä. Zubkov pyrki 1999 Leningradin alueen kuvernööriksi mutta jäi vaaleissa neljälle sijalle.

Vladimir Putin nimitti Zubkovin 2001 talousrikoksia tutkivan viraston johtoon. Sen tärkeimpänä tehtävänä on ollut taistella rahanpesua vastaan. Putin hajotti 12. syyskuuta 2007 Fradkovin hallituksen ja asetti ehdolle uudeksi pääministeriksi Zubkovin. Zubkovin nimitys vahvistettiin duumassa äänin 381–47 14. syyskuuta 2007.

Zubkovin tytär on naimisissa Venäjän entisen puolustusministerin Anatoli Serdjukovin kanssa.

## Lähteet
* YLE: Venäjän uudeksi pääministeriksi Viktor Zubkov?, 12.09.2007, klo 16.47
* Путин внес кандидатуру Виктора Зубкова на пост премьера, Деловая газета «Взгляд», 12.9.2007

### Viitteet

## Aiheesta muualla

* Moskova.Info: Kuka on Viktor Zubkov? , 13.9.2007
Sarviorvokki

**Sarviorvokki** (*Viola cornuta*) on monivuotinen melko pitkään kukkiva orvokki. Se kasvaa alkuperäisenä Pyreneillä.

Sarviorvokki viihtyy ravinteikkaalla multa- tai hiekkamaalla. Se viihtyy hyvin varjossa, vaikka kasvaa myös aurinkoisessa paikassa, mutta paahdetta se ei kestä. Sarviorvokki leviää hitaasti suikertamalla. Se myös kylväytyy kasvupaikoilleen.

## Ulkonäkö ja koko
Sarviorvokki kasvaa yleensä 15–30 senttimetriä korkeaksi. Sen lehdet ovat soikeat ja alta harvakarvaiset. Suuret korvakkeet ovat sahalaitaiset. Sarviorvokin sinipunaiset kukat ovat 2–4 senttimetriä leveät ja tuoksuvat. Sen kukinta-aika kestää yleensä toukokuusta syyskuuhun.

Laji muistuttaa jonkin verran tarhaorvokkia (*Viola* × *wittrockiana*).

## Lähteet

## Aiheesta muualla
* Suomen Lajitietokeskus: Sarviorvokki (''Viola cornuta'')
Italian Grand Prix 1990

**Belgian Grand Prix 1990** oli Formula 1 -sarjan osakilpailu, joka ajettiin 9. syyskuuta 1990 Monzan radalla Italiassa. Kilpailun voitti McLarenilla ajanut Ayrton Senna, jolle voitto oli jo kauden kuudes. 

## Tulokset

## Muuta

*Paalupaikka: Ayrton Senna – 1.22,533
*Nopein kierros: Ayrton Senna – 1.26,254 (kierroksella 46)
*Pierluigi Martinin	50. Grand Prix
*Honda-moottoreiden 150. Grand Prix, 60. paalupaikka ja 50. kilpailun nopein kierros

## Lähteet
Kätketty linnake

**Kätketty linnake** (, 'Kätketyn linnakkeen kolme roistoa') on vuonna 1958 ensi-iltansa saanut japanilainen elokuva. Sen on ohjannut Akira Kurosawa. *Kätketty linnake* sai vuonna 1959 Berliinin elokuvajuhlien Hopeisen karhun sarjassa paras ohjaaja.

Kahden aiemman elokuvan *[[Rashomon]]in* ja *[[Seitsemän samuraita|Seitsemän samurain]]* menestyksen jälkeen Kurosawa luopui moderniin ympäristöön asettuvista tarinoista ja siirtyi historiallisiin aiheisiin, jidaigeki-elokuviin, ritareineen, seikkailuineen ja historiallisine tarinoineen. Tässä elokuvassa huipentuvat hänen moraaliset pohdiskelunsa. Kyseisen elokuvalajin piirissä Kurosawan elokuva muistuttaa eniten läntisiä vastineitaan. Sen merkitystä elokuvahistoriassa on verrattu John Fordin *[[Hyökkäys erämaassa]]* -elokuvaan. Juonen kulku paljastaa Kurosawan kiinnostukseen Hollywood-elokuvaan, ja Masaru Saton musiikkikin korostaa tarinan kulkua osittain hollywoodilaiseen tyyliin.

Ainutlaatuisella tavalla Kurosawa tuo esiin ihmisten persoonallisuudet esimerkiksi kun Rokurota sanoo: "Voimme luottaa heidän ahneuteensa." Kurosawan taito yhdistää toiminta ja tavoite, moraalisuus ja jännitys ilmenee siinä, miten hän ihmisen käyttäytymisen kautta paljastaa tämän persoonallisuuden.

## Tarina
Elokuvan alussa kaksi rähjäistä talonpoikaa Tahei ja Matashichi pakenevat taistelun jälkimainingeista. Kotiin päin pyrkiessään he tapaavat kenraali Rokurota Makaben. Kenraali on viemässä salaa turvaan hävinneen kuninkaallisen perheen prinsessaa Yukia ja heidän omaisuuttaan. Talonpojat ovat lähinnä haitaksi hänen tehtävälleen, sillä he yrittävät paeta kulta mukanaan. Myöhemmin mukaan tulee maanviljelijän tytär, jonka he hankkivat majatalon luona mieheltä, joka on orjakauppias tai parittaja. Viiden hengen joukko lähtee vaivalloiselle ja epätoivoiselle vaellukselle vihollisalueen poikki kuljettaen kulta-aarretta, jonka prinsessa ja kenraali aikovat käyttää rakentaakseen prinsessan armeijan, jolla hänen maansa joskus vielä vallattaisiin takaisin ja valtakunta rakennettaisiin uudelleen.

## Tuotanto
*Kätketty linnake* oli Kurosawan ensimmäinen pitkä laajakangaselokuva (Tohoscope), ja hän jatkoi sille kuvaamista seuraavan vuosikymmenen. Elokuva tehtiin alun perin Perspecta-äänijärjestelmälle mutta myöhemmin se muokattiin Criterion DVD:lle.

*Kätketyn linnakkeen* teemat ja toteutus, kuten pakomatkalla oleva prinsessa (prinsessa  Yukia vastaa prinsessa Leia Organa) ja päähenkilönä kaksi antisankaria (Taheita ja Matashichia vastaavat R2-D2 ja C-3PO), joiden näkökulmasta tarinaa kerrotaan, ovat suuresti vaikuttaneet George Lucasin *[[Tähtien sota: Episodi IV – Uusi toivo|Tähtien sodan]]* henkilöhahmojen kehittämiseen ja filmatisointiin.

## Näyttelijät

## Lähteet

## Aiheesta muualla
* 
* 
* 
*
Kevin Stevens

**Kevin Stevens** (s. 15. huhtikuuta 1965, Brockton, Massachusetts) on entinen yhdysvaltalainen NHL-jääkiekkoilija ja nykyinen Pittsburgh Penguinsin kykyjenetsijä. Hän tuli tunnetuksi Mario Lemieux'n vasempana laitahyökkääjäänä Penguinsin menestyneessä, Stanley Cupinkin kahdesti voittaneessa joukkueessa 1990-luvulla.

Hänen muita seurojaan NHL:ssä olivat Boston Bruins, Los Angeles Kings, New York Rangers ja Philadelphia Flyers.

## Saavutuksia
* NHL:n  1992 sekä kakkostähtikentässä 1991 ja 1993

## Tilastot

## Lähteet
*
*
*
Etiopian vaakuna

**Etiopian vaakuna** on Etiopian kansallistunnus lipun ja kansallislaulun ohella. Se on ollut käytössä vuodesta 1996 saakka. Se koostuu kultaisesta viisikannasta eli pentagrammista, joka säteilee valoa. Vaakunan pohja on sininen. Pentagrammi on peräisin kuningas Salomon sinetistä. Salomon jälkeläiset oletettavasti muodostivat Etiopian entisen kuninkaallisen perheen. Nykyään kuvio symboloi Etiopian kansan ja kansakunnan yhtenäisyyttä. Vaakunaa käytetään Etiopian lipussa.
Ängelholm

**Ängelholm** on samannimisen Ängelholmin kunnan keskustaajama. Se sijaitsee Etelä-Ruotsissa Skånen läänissä ja Skånen maakunnassa. Ängelholmin taajamassa oli vuoden 2010 lopussa 23 240 asukasta.

1970-luvun kuntauudistukseen asti Ängelholm oli myös kaupunki. Ängelholm on tunnettu kukkopilleistään, mutta niiden valmistus on häviävä perinne. Kaupungissa on enää yksi kukkopillien valmistaja. Matkailu on tärkeä elinkeino kaupungille, sillä pitkät hiekkarannat houkuttelevat ihmisiä Kattegatin rannoille. Ängelholmissa valmistetaan myös Koenigseggia, joka on ruotsalainen superauto.

## Väestönkehitys

## Urheilu
Ängelholmista on kotoisin jääkiekkoseura Rögle BK.

## Lähteet

## Aiheesta muualla
Jōjutsu

**Jōjutsu** tarkoittaa perinteistä japanilaista jō-sauvankäyttötaitoa ja on osa-alue japanilaisessa bujutsussa (sotataito). Jōlla harjoittelevia koulukuntia on ollut kymmeniä. 
 
## Jōjutsua harjoittelevia koulukuntia
### Shindō Musō-ryū jōdō
Shindō Musō-ryū, myös Shintō Musō-ryū, () jōdōta (vuoteen 1940 asti jōjutsu) voi harjoitella kendoliiton ZNKR jōdōta harjoittelevissa kendoseuroissa kun on ensin edistynyt riittävästi ZNKR jōdōn harjoittelussa. Shindō Musō-ryū jōdōta harjoitellaan myös muutamissa suomalaisissa aikido-, iaido- ja karateseuroissa. Shindō Musō-ryū jōdōhon kuuluu kaikkiaan yli 60 pari-kataa. Koulukunnan harjoitteluun sisältyy myös muita aseita ja taitoja.

### Taura Musō-ryū jōjutsu
Taura Musō-ryū jōjutsua voi harrastaa Suomessa ainakin Helsingissä ja Siilinjärvellä. Taura Musō-ryū jōjutsu on osa Taura Musō-ryū kobudō taistelutaitokoulukunnan bujutsu systeemistä jonka on koonnut *Ikubo Motomu*-niminen *Shorinjiryu Renshinkan*-karate-sensei Hokkaidōlla (), *Ikubo*-suvussa harjoitellusta Muso-ryū ju- ja jōjutsusta. Taura Musō-ryū jōjutsu harjoittelun jatkaminen edellyttää, lajiin tutustumisen jälkeen, liittymistä kyseisen koulukunnan jäseneksi.

### Suiō-ryū jōhō
Suiō-ryū iai kenpō () on klassinen kenjutsukoulu johon kuuluu osana jōjutsua. Koulukunnan perusti Mima Yoichizaemon Kagenobu (1577–1665), joka oli harjoitellut Bokuden-ryūta ja yamabushien jojutsua (*Kongōjō jōhō*). Koulukunta erikoistuu miekan vedon tekniikoihin mutta myös useiden muiden aseiden kuten jōn ja naginatan käyttöä harjoitellaan; jō-oppimäärä on laajuudessaan lähes iai-oppimäärän veroinen ja ase on usein seuraavana opetusvuorossa perustason iai-tekniikoiden jälkeen.

### Kashima-Shinryū jōjutsu
Kashima-Shinryū () on lähes 500 vuotta vanha japanilainen bujutsu-koulu. Kashima-Shinryūn harjoittelu on pääosin kata-muotoista pariharjoittelua. Harjoittelu alkaa aina miekkatekniikoiden (kenjutsu) ja jūjutsun opiskelulla. Perusteiden oppimisen jälkeen opiskeltava asevalikoima laajenee kattamaan tärkeän osan muinaisen bushin taisteluvälinevalikoimasta. Opiskeltavia taitoja ovat mm. puukkotekniikat (kaikenjutsu), pienet heittoaseet (shurikenjutsu), keppitekniikat (bōjutsu ja jōjutsu) ja seivästekniikat pisto- ja viiltoaseilla (sōjutsu ja naginatajutsu). Vaikka tekniikat erityyppisillä aseilla näennäisesti poikkeavatkin toisistaan, palautuu kaikki harjoittelu kuitenkin miekkatekniikoista opittuihin periaatteisiin.

### Tendō-ryū naginatajutsu
Tendō-ryū naginatajutsu () on klassinen japanilainen bujutsu-koulukunta, jossa harjoitellaan myös sauvankäyttötaitoja (*[[jōjutsu]]*). Koska naginata on koulukunnan pääase, sauvankäyttötaidot valmistavat tilanteeseen jossa naginata menettää taistelussa teränsä, varren katkettua. Tendō-ryūta ei harjoitella Suomessa. 

## Lähteet

### Kirjallisuuslähteet
* Bu Samurain ammatti, Hashi 20/1998 (päätoimittaja: Timo Reenpää, Japanilaisen Kulttuurin Ystävät ry, 1998)  (sid.)
* 
* Oscar Ratti, Adele Westbrook: Secrets of the Samurai, A Survey of the Martial Arts of Feudal Japan (Castle Books, 1973)  (nid.)
* 
* 

### Lähdeviittaukset
SVT (täsmennyssivu)

Lyhenne **SVT** voi tarkoittaa seuraavia asioita:

*Supraventrikulaarinen takykardia, sydämen nopealyöntisyysrytmihäiriö
*Sveriges Television, Ruotsin yleisradioyhtiö, jolla on vain televisiotoimintaa
*Suomen virallinen tilasto
*SVT, Seventeen, korealainen yhtye
*Suomen Vallankumousliikkeen Tutkijakunta, Neuvostoliitossa toiminut suomalaisten kommunistien historiahanke
Kirjat Malakhi

**Kirjat Malakhi** (), on kaupunki Israelissa eteläisellä hallintoalueella. Sen väkiluku oli vuoden 2018 lopussa 23&nbsp;124.

## Maantiede

Kirjat Malakhi sijaitsee Etelä-Israelissa noin 20 kilometriä Askalonin kaupungista koilliseen.

## Historia

Kirjat Malakhi perustettiin vuonna 1950 ja alun perin se oli Israeliin saapuville juutalaisille siirtolaisille tarkoitettu väliaikainen leiri. Nimi Kirjat Malakhi on hepreaa ja tarkoittaa enkelien kaupunkia. Nimi on viittaus Los Angelesin kaupunkiin Yhdysvalloissa, jossa asuneet juutalaiset rahoittivat ensimmäisten asuntojen rakennutamisen paikalle. Kaupunki alkoi kasvaa etenkin sitä ympäröivän maatalousalueen kehittyessä. Kaupungin pormestarina toimi jonkin aikaa myöhempi Israelin presidentti Moshe Katsav.

## Väestö
Kirjat Malakhin asukasluku oli vuoden 2018 lopussa 23&nbsp;124. Vuonna 2002 vastaava lukema oli 19&nbsp;100 ja vuonna 1968 7&nbsp;500. Huomattava osa kaupungin juutalaisista saapui alueelle eri maista Aasiasta, Afrikasta ja Itä-Euroopasta.

## Lähteet

## Aiheesta muualla
Ian Porterfield

**Ian Porterfield** (11. helmikuuta 1946 – 11. syyskuuta 2007) oli menestyksekäs skotlantilainen jalkapalloilija ja valmentaja.

Porterfieldin pelaajaura alkoi Raith Roversissa 1964. Vuonna 1967 hän siirtyi Sunderland AFC:n joukkueeseen Englannin puolelle. Tässä joukkueessa hän oli ainoan ja ratkaisumaalin tekijä FA Cupin loppuottelussa, jossa Leeds United FC hävisi maalein 1–0. Porterfield pelasi myös joitain otteluita Readingissa lainasopimuksella sekä vuoteen 1979 asti Sheffield Wednesdayssa. Hänen pelipaikkansa oli yleensä keskikenttä.

Valmentajana Porterfield toimi muun muassa Sheffield Unitedissa sekä Chelsean joukkueessa. Myöhemmin hän valmensi eri maajoukkueita: Sambiaa, Zimbabweaa ja Trinidad-Tobagoa sekä viimeksi Armenian miesten jalkapallomaajoukkuetta vuosina 2006–2007.

Porterfield menehtyi sairaalassa Surreyssä 11. syyskuuta 2007. Hänellä oli diagnosoitu paksusuolen syöpä saman vuoden helmikuussa.

## Lähteet
Chris Tucker

**Christopher ”Chris” Tucker** (s. 31. elokuuta 1971) on yhdysvaltalainen näyttelijä ja koomikko. Hän on näytellyt *Rush Hour* -elokuvissa. Tucker on esiintynyt muun muassa Michael Jacksonin musiikkivideolla You Rock My World.

## Filmografia

## Aiheesta muualla

* Chris Tuckerin virallinen sivusto
Jackson King V

**Jackson King V** on Jacksonin alun perin valmistama V:n muotoinen sähkökitara. Nykyään myös muun muassa Dean sekä ESP ovat tehneet siitä oman versionsa. King V suunniteltiin alun perin RATT -yhtyeen Robbin Crosbylle. Kitaramalli tuli kuitenkin suuremmin tunnetuksi Megadethin laulaja-kitaristi Dave Mustainen käytössä. Nykyään Dave Mustaine käyttää Jacksonin sijaan Gibsonin kitaroita.

## Eri King V -mallit

King V -malleja on aikojen saatossa ollut useampia. Niitä on valmistettu ja valmistetaan yhä sekä Japanissa että USA:ssa. Halvimmissa malleissa on yleensä pulttikaula, kun taas kalliimmat ovat neck-thru -tyyppisiä. Myös otelautamerkinnät antavat osviittaa kitaran arvosta. Kalliimmissa on yleensä hainevät ja eebenpuinen otelauta, kun taas halvemmissa malleissa on pisteet ja ruusupuuotelauta. Tosin 1980-luvulla valmistetut ns. student King V:t ovat todellisia huippusoittimia, vaikka niissä on ruusupuuotelauta sekä pisteet.

KV2 on nykyinen standardi King V:n USA-malli. Niissä on Floyd Rose -talla, kaksi humbuckeria sekä eebenpuuotelauta hainevillä. Aikaisemmin myynnissä ollut KV1 oli Dave Mustainen nimikkosoitin, josta löytyi mm. Mustainen nimi lavasta. Muutenkin se oli täysin eri kitara verrattuna nykyiseen KV2:seen. KV1:ssä oli mm. Kahlerin kiinteä talla ja eri mikrofonit. Aikaisemmin myynnissä ollut Japanissa valmistettu KV pro oli myös Mustainen nimikkokitara, sen ominaisuudet olivat suunnilleen samat kuin KV1:ssä (ei jumbonauhoja, eri mikrofonit), mutta sitä sai sunburst-värityksellä tai vaihtoehtoisesti hopeisena tai mustana.

## Lähteet
*Musician's Friend

## Aiheesta muualla
*King V -malleja eri aikakausilta
M.O.R.

__NOTOC__
**M.O.R.** on Alabama 3:n kuudes studioalbumi, joka julkaistiin 10. syyskuuta 2007. Albumi debytoi Britannian albumilistan sijalla 88.

## Kappaleet
#
#
#
#
#
#
#
#
#
#
#
#
#
#

## Arvostelut
* Drowned in Sound: 6/10

## Lähteet
Marian ilmestyspäivä

**Marian ilmestyspäivä** eli **marianpäivä** on kristillinen juhlapäivä, joka juhlistaa arkkienkeli Gabrielin ilmestymistä Neitsyt Marialle ilmoittamaan Kristuksen tulevasta syntymästä. Tapauksesta kerrotaan Luukkaan evankeliumin ensimmäisessä luvussa. Katolisessa ja ortodoksisessa kirkossa sekä useissa protestanttisissakin kirkkokunnissa juhlapäivää vietetään 25. maaliskuuta, tasan yhdeksän kuukautta ennen joulua. Nykyisin se kuitenkin on vain harvoissa maissa yleinen pyhä- ja vapaapäivä.

## Marian ilmestyspäivä Suomessa

Suomessa marianpäivä oli vuoteen 1954 saakka yleensä keskelle viikkoa sattuva pyhäpäivä. Sitä vietettiin vanhan kristillisen käytännön mukaisesti 25. maaliskuuta. Kuitenkin jos tämä päivä sattui pääsiäistä edeltävälle hiljaiselle viikolle, pyhäpäivä oli palmusunnuntaita edeltävänä lauantaina, ja jos se sattui jommaksikummaksi pääsiäispäiväksi, marianpäivä oli pääsiäistä seuraavana tiistaina. Vuoden 1955 alusta lähtien se kuitenkin siirrettiin kirkkolain muutoksella sunnuntaiksi, jolloin se menetti merkityksensä vapaapäivänä. Korvaavaksi vapaapäiväksi tuli pyhäinpäivä, joka oli siihen saakka ollut sunnuntaina, mutta siirrettiin nyt lauantaiksi (tuolloin lauantait olivat vielä yleensä työpäiviä). Tällä lähinnä työmarkkinajärjestöjen ehdottamalla muutoksella pyrittiin sijoittamaan vapaapäivät tasaisemmin eri vuodenaikoihin. Vastaavat muutokset oli tehty myös Ruotsissa muutamaa vuotta aikaisemmin. Vuodesta 1955 lähtien Suomen evankelis-luterilainen kirkko on viettänyt Marian ilmestyspäivää sunnuntaina aikaisintaan 22. maaliskuuta ja viimeistään 28. maaliskuuta, paitsi jos tämä sunnuntai on palmusunnuntai tai pääsiäispäivä, jolloin Marian ilmestyspäivää vietetään palmusunnuntaita edeltävänä sunnuntaina. 

Marian ilmestyspäivän liturginen väri on valkoinen, Marian ilmestyspäivää edeltävän viikon värinä on paastoajan sininen tai violetti. Samoin marianpäivän jälkeen arkipäivinä on kirkoissa liturgisena värinä paastoajan väri, violetti tai sininen.

Päivään liittyvät jumalanpalvelusten lukukappaleet ovat Suomen evankelis-luterilaisen kirkon evankeliumikirjan mukaan.:
* Ensimmäinen vuosikerta: Jes. 7-10-14, Room. 9:2-8 ja Luuk. 1:26-38
* Toinen vuosikerta: 1. Moos. 3:8-15, Gal. 4:3-7 ja Luuk. 1:39-45
* Kolmas vuosikerta: 1. Sam. 2:1-9, Room. 8:1-4 ja Luuk. 1:46-55

Päivään liittyy myös Marian kiitosvirsi, jonka eräs mukaelma on virsikirjassa virsi n:o 50, "Jumalaa kiittää sieluni". Sitä lauletaan "Enkeli taivaan" -virren sävelmällä.

Suomessa marianpäivä kuuluu nykyään saamelaisten liputuspäiviin.

## Marian ilmestyspäivä Ruotsissa
Ruotsissa Marian ilmestyspäivä eli *vårfrudagen* (”meidän rouvamme päivä”) vääntyi jo keskiajalla muotoon *våffeldagen*, ”vohvelipäivä”. Marian ilmestyspäivää juhlitaankin Ruotsissa syömällä vohveleita.

## Lähteet

## Aiheesta muualla

* Suomen evankelis-luterilainen kirkko: Marian ilmestyspäivä